pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-PM pleased with increase in number of IP applications during 2020-2022
วันจันทร์ที่ 13 มีนาคม 2566
13/03/2566
PM pleased with increase in number of IP applications during 2020-2022
PM pleased with increase in number of IP applications during 2020-2022
March 13, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha is pleased with an increase in the number of applications for intellectual property (IP) protection during 2020-2022 despite the COVID-19 situation, most of which are patent filing for medicine and medical products, and COVID-19 prevention products.
According to the Government Spokesperson, the total of 66,580, 61,984, and 60,082 applications were recorded for IP registration in 2020, 2021, and 2022 respectively. As a result, the World Intellectual Property Organization ranks Thailand as 43rd among the 132 economies (3rd in ASEAN) in its Global Innovation Index (GII).
The Prime Minister is confident in the capability and innovativeness of Thai people. IP filing will give them commercial advantage that could be built upon for value added. An increase in the number of IP applications is a boost for the development of the Thai economy in a stable and sustainable manner.
รัฐบาลไทย-ข่าวทำเนียบรัฐบาล-​นายกฯ ยินดีกระทรวงมหาดไทยขานรับนโยบายรัฐบาลดิจิทัล พัฒนาแอปพลิเคชัน ThaID หรือ ไทยดี แสดงบัตรประชาชนผ่านแอปพลิเคชัน สร้างความสะดวก รวดเร็ว และความปลอดภัยแก่ประชาชน
วันอังคารที่ 14 มีนาคม 2566
14/03/2566
​นายกฯ ยินดีกระทรวงมหาดไทยขานรับนโยบายรัฐบาลดิจิทัล พัฒนาแอปพลิเคชัน ThaID หรือ ไทยดี แสดงบัตรประชาชนผ่านแอปพลิเคชัน สร้างความสะดวก รวดเร็ว และความปลอดภัยแก่ประชาชน
​นายกฯ ยินดีกระทรวงมหาดไทยขานรับนโยบายรัฐบาลดิจิทัล พัฒนาแอปพลิเคชัน ThaID หรือ ไทยดี แสดงบัตรประชาชนผ่านแอปพลิเคชัน สร้างความสะดวก รวดเร็ว และความปลอดภัยแก่ประชาชน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (14 มีนาคม 2566) เวลา 09.30 น. ณ โถงกลาง ตึกสันติไมตรี ทําเนียบรัฐบาล ก่อนการประชุมคณะรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วย นายแมนรัตน์ รัตนสุคนธ์ อธิบดีกรมการปกครอง และคณะ เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อนําเสนอนิทรรศการผลการพัฒนาระบบรับรองการพิสูจน์และยืนยันตัวตนทางดิจิทัล (Digital ID) ผ่านแอปพลิเคชัน “ThaID” หรือ “ไทยดี”
นายกรัฐมนตรีขอบคุณกระทรวงมหาดไทยและหน่วยงานที่เกี่ยวข้อง ที่ตอบรับนโยบายของรัฐบาลในเรื่องรัฐบาลดิจิทัล ที่คิดค้นการพิสูจน์และยืนยันตัวตนของผู้ประกอบการและประชาชนสามารถดําเนินการธุรกรรมต่าง ๆ ได้รวดเร็วขึ้น ซึ่งกระทรวงมหาดไทยคิดแพลตฟอร์มไทยดี (ThaID) เป็นการแสดงตัวตนออกมา เพื่อเป็นการยืนยันตัวตนที่สามารถนําไปใช้ในการลงทะเบียน การแสดงตัวตนในสนามบินรวมทั้งหน่วยงานภาครัฐ และภาคส่วนต่าง ๆ แทนการใช้บัตรประชาชนและเอกสารทะเบียนบ้าน การที่มหาดไทยได้พัฒนาการแสดงตัวตนและยืนยันตัวตนทางดิจิทัลนั้นสร้างประโยชน์อย่างมากในยุคสมัยนี้ เพราะการแสวงหาประโยชน์ การทุจริต การกระทําที่ไม่สุจริตในปัจจุบันนั้นแฝงมาด้วยเทคโนโลยีสมัยใหม่ทั้งสิ้น จึงจําเป็นต้องพัฒนา ทําสิ่งต่าง ๆ ให้ทันสมัยขึ้นเพื่อความปลอดภัยของประชาชน จะเห็นได้ว่าที่ผ่านมารัฐบาลพัฒนาแพลตฟอร์มต่าง ๆ ขึ้นมามากมาย เช่น การจ่ายเงิน การใช้เงิน การใช้ e-Wallet วันนี้สิ่งต่าง ๆ ที่รัฐบาลดําเนินการมานั้นเกิดความคุ้มค่าในการลงทุนจํานวนมาก ในการลงทุนทางโครงสร้างพื้นฐานทางดิจิทัล รวมทั้งโครงสร้างพื้นฐาน ถนน รถไฟ รถไฟฟ้า ซึ่งเมื่อทุกอย่างพร้อมแล้ว ประชาชนทุกคนจะได้ประโยชน์ ได้รับความสะดวกสบาย และความปลอดภัย
พร้อมกันนี้ นายกรัฐมนตรีแนะให้มีการติดตามประเมินผล เมื่อเปิดใช้งานไปแล้วมีประชาชนสนใจเท่าไร ตรวจพบปัญหาอุปสรรคอะไรบ้าง เพื่อนํามาดําเนินการแก้ไขปรับปรุงให้ดีขึ้น และฝากถึงสื่อมวลชนขอให้ช่วยกันประชาสัมพันธ์สิ่งดี ๆ ที่เป็นประโยชน์แก่ประชาชนด้วย
รัฐบาลไทย-ข่าวทำเนียบรัฐบาล-ครม.ไฟเขียว บจม.โทรคมนาคมแห่งชาติ ดำเนินโครงการโทรศัพท์เคลื่อนที่ 4G/5G บนคลื่น 700 MHz วงเงินตามโครงการ 61,628  ล้านบาท
วันอังคารที่ 14 มีนาคม 2566
14/03/2566
ครม.ไฟเขียว บจม.โทรคมนาคมแห่งชาติ ดําเนินโครงการโทรศัพท์เคลื่อนที่ 4G/5G บนคลื่น 700 MHz วงเงินตามโครงการ 61,628  ล้านบาท
ครม.ไฟเขียว บจม.โทรคมนาคมแห่งชาติ ดําเนินโครงการโทรศัพท์เคลื่อนที่ 4G/5G บนคลื่น 700 MHz วงเงินตามโครงการ 61,628  ล้านบาท
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 14 มี.ค. 66 ได้อนุมัติหลักการให้บริษัทโทรคมนาคมแห่งชาติ จํากัด(มหาชน) ดําเนินโครงการโทรศัพท์เคลื่อนที่ 4G/5G บนคลื่น 700 เมกะเฮิรตซ์(MHz) มีกรอบวงเงินตามโครงการทั้งสิ้น 61,628 ล้านบาท ระยะเวลาดําเนินโครงการ 14 ปี โดยคาดว่าจะเริ่มเปิดบริการได้ภายในปี 66 เป็นต้นไป
​ตามโครงการนี้ บมจ.โทรคมนาคมแห่งชาติ จะนําคลื่นความถี่ 700 MHz ที่ได้จากการประมูลมาให้บริการโทรศัพท์เคลื่อนที่ โดยใช้เทคโนโลยี 4G/5G ให้ครอบคลุมพื้นที่ส่วนใหญ่ของประเทศ สามารถพัฒนาบริการใหม่ๆ ตอบสนองความต้องการของตลาด รองรับผู้ใช้บริการรายเดิมบนคลื่น 850 MHz, 2100 MHz และ 2300 MHz ที่สิทธิการใช้คลื่นของ บจม.โทรคมนาคมกําลังจะสิ้นสุดลงในวันที่ 3 ส.ค. 68 รวมถึงเพิ่มจํานวนผู้ใช้รายใหม่ๆ ตามแผนการตลาด และเป็นการวางพื้นฐานสําหรับการขยายธุรกิจในอนาคต
​โดยมีกลุ่มเป้าหมายทั้งส่วนของลูกค้ารายย่อย 3.6 ล้านราย เช่นลูกค้าเดิมที่ใช้บริการอยู่ 2 ล้านรายและกลุ่มนักท่องเที่ยวขาเข้า 2-4 แสนซิมต่อปี กลุ่มลูกค้า IoT Connectivity และ New devices ลูกค้าองค์กรภาครัฐ ตลอดจนกลุ่มลูกค้าทดแทนโทรศัพท์พื้นฐาน จํานวน 9 แสนเลขหมาย
​สําหรับกรอบวงเงินดําเนินการ 61,628 ล้านบาท นั้น แยกเป็น ค่าใช้จ่ายในการลงทุน 30,602 ล้านบาท เช่น ค่าใบอนุญาตคลื่นความถี่ 700 MHz 20,584 ล้านบาท ค่าใช้จ่ายในการจัดหาโครงข่ายร่วมกับพันธมิตร 9,300 ล้าบาท และอุปกรณ์โครงข่าย 718 ล้านบาท และเป็นค่าใช้จ่ยในการดําเนินงาน 31,026 ล้านบาท เช่น ค่าดําเนินการโครงข่าย Network Cost 29,236 ล้านบาท ค่าบุคลากร 1,615 ล้านบาท และ ค่าดําเนินการอื่นๆ 175 ล้านบาท
​สําหรับโครงการนี้ นอกจากจะเกิดประโยชน์ต่อ บมจ.โทรคมนาคม ให้สามารถสร้างรายได้และพลิกฟื้นธุรกิจในสถานการณ์ที่การแข่งขันสูงได้แล้ว ยังมีผลบวกต่ออุตสาหกรรมโทรคมนาคมคือ ผลักดันให้เกิดโครงสร้างพื้นฐานโทรคมนาคมร่วมกัน ซึ่งจะเอื้อประโยชน์ในการช่วยลดต้นทุน ของอุตสาหกรรมในภาพรวม เกิดการแข่งขันในตลาดเพิ่มทางเลือกให้แก่ผู้รับบริการนอกเหนือจากผู้ให้บริการหลัก 3 ราย
รัฐบาลไทย-ข่าวทำเนียบรัฐบาล-ครม.เห็นชอบรายงานความคืบหน้าการพัฒนาพื้นที่พิเศษเมืองเก่าน่าน บูรณะอาคารศาลากลางจ.น่านหลังเก่าเป็นหอศิลปวัฒนธรรมเมืองน่านและแหล่งเรียนรู้ศิลปวัฒนธรรมล้านนาตะวันออก
วันอังคารที่ 14 มีนาคม 2566
14/03/2566
ครม.เห็นชอบรายงานความคืบหน้าการพัฒนาพื้นที่พิเศษเมืองเก่าน่าน บูรณะอาคารศาลากลางจ.น่านหลังเก่าเป็นหอศิลปวัฒนธรรมเมืองน่านและแหล่งเรียนรู้ศิลปวัฒนธรรมล้านนาตะวันออก
ครม.เห็นชอบรายงานความคืบหน้าการพัฒนาพื้นที่พิเศษเมืองเก่าน่าน บูรณะอาคารศาลากลางจ.น่านหลังเก่าเป็นหอศิลปวัฒนธรรมเมืองน่านและแหล่งเรียนรู้ศิลปวัฒนธรรมล้านนาตะวันออก หวังอนุรักษ์และพัฒนาเมืองอย่างเป็นระบบ
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 14 มีนาคม2566 ว่า ที่ประชุมครม. มีมติเห็นชอบรับทราบรายงานความคืบหน้าของการดําเนินงานการพัฒนาพื้นที่พิเศษเมืองเก่าน่าน ตามที่กระทรวงมหหาดไทยเสนอ เพื่อเป็นพื้นที่อนุรักษ์และพัฒนาเมืองเก่าตามระเบียบสํานักนายกรัฐมนตรีว่าด้วยการอนุรักษ์และพัฒนากรุงรัตนโกสินทร์และเมืองเก่า พ.ศ.2546 และมีมติเห็นชอบให้คณะกรรมการและพัฒนากรุงรัตนโกสินทร์และเมืองเก่าเสนอขอทบทวนแผนแม่บทและผังแม่บทการอนุรักษ์และพัฒนาบริเวณเมืองเก่าน่านในส่วนของพื้นที่เมืองเก่าน่านต่อไป
น.ส.ทิพานัน กล่าวว่า เมื่อวันที่ 11 กรกฎาคม 2565 คณะอนุกรรมการอนุรักษ์และพัฒนาเมืองเก่าน่านได้มีมติเห็นชอบโครงการการบูรณะปรับปรุงอาคารศาลากลางจังหวัดน่านหลังเก่าเพื่อเป็นหอศิลปวัฒนธรรมเมืองน่านและแหล่งเรียนรู้ศิลปวัฒนธรรมล้านนาตะวันออก ซึ่งต่อมาคณะกรรมการอนุรักษ์และพัฒนากรุงรัตนโกสินทร์และเมืองเก่าได้มีมติการประชุมเมื่อวันที่ 7 ธันวาคม 2565 เห็นชอบในหลักการการขอเปลี่ยนแปลงแผนแม่บทและผังแม่บทการอนุรักษ์และพัฒนาบริเวณเมืองเก่าน่านโดยให้ปรับปรุงอาคารศาลากลางดังกล่าวเป็นหอศิลปวัฒนธรรมเมืองน่านและแหล่งเรียนรู้ศิลปวัฒนธรรมล้านนาตะวันออก พร้อมกับให้จังหวัดน่านจัดทําแผนแม่บทและผังแม่บทการอนุรักษ์และพัฒนาบริเวณเมืองเก่าน่านฉบับใหม่ โดยทบทวนแผนแม่บทฉบับเดิมในภาพรวม และการใช้ประโยชน์พื้นที่บริเวณต่าง ๆ ในเมืองเก่าให้เหมาะสม โดยจัดให้มีกระบวนการมีส่วนร่วมของภาคส่วนที่เกี่ยวข้องอย่างเป็นระบบ
“จากฐานข้อมูล ณ วันที่ 28 ตุลาคม 2565 มี 36 เมืองที่ได้รับการประกาศเป็นเขตพื้นที่เมืองเก่า ได้แก่ น่าน เชียงใหม่ ลําพูน ลําปาง พิษณุโลก กําแพงเพชร ลพบุรี พิมาย นครศรีธรรมราช สงขลา แพร่ เพชรบุรี จันทบุรี ปัตตานี เชียงราย สุพรรณบุรี ระยอง บุรีรัมย์ ตะกั่วป่า พะเยา ตาก นครราชสีมา สกลนคร สตูล ราชบุรี สุรินทร์ ภูเก็ต ระนอง แม่ฮ่องสอน กาญจนบุรี ยะลา นราธิวาส ร้อยเอ็ด อุทัยธานี ตรัง ฉะเชิงเทรา โดยพื้นที่ดังกล่าวจะมีแนวทางในการอนุรักษ์และพัฒนาเมืองอย่างเป็นระบบและมีประสิทธิภาพ รวมทั้งจะมีการส่งเสริมให้ภาคเอกชนและประชาชนได้มีส่วนร่วมในการอนุรักษ์และพัฒนาเพื่อให้พื้นที่เมืองเก่าเป็นมรดกทางวัฒนธรรมที่สืบทอดความเจริญทางวัฒนธรรมของประเทศไทย” น.ส.ทิพานัน กล่าว
รัฐบาลไทย-ข่าวทำเนียบรัฐบาล-กรมการขนส่งทางบก เผยสถิติการร้องเรียนรถสาธารณะผ่านศูนย์คุ้มครองผู้โดยสารรถสาธารณะ 1584 ระหว่างวันที่ 1 ตุลาคม 2565 - 28 กุมภาพันธ์ 2566
วันอังคารที่ 14 มีนาคม 2566
กรมการขนส่งทางบก เผยสถิติการร้องเรียนรถสาธารณะผ่านศูนย์คุ้มครองผู้โดยสารรถสาธารณะ 1584 ระหว่างวันที่ 1 ตุลาคม 2565 - 28 กุมภาพันธ์ 2566
...
กรมการขนส่งทางบก เผยสถิติการร้องเรียนรถสาธารณะผ่านศูนย์คุ้มครองผู้โดยสารรถสาธารณะ 1584 ระหว่างวันที่ 1 ตุลาคม 2565 - 28 กุมภาพันธ์ 2566
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) ในฐานะหน่วยงานที่กํากับ ดูแลการปฏิบัติหน้าที่ของผู้ขับรถขนส่งและรถสาธารณะให้เป็นไปตามที่กฎหมายกําหนด และสร้างพฤติกรรมการขับรถที่ถูกต้อง ลดพฤติกรรมเสี่ยงและกระทําผิด โดย ขบ. ดําเนินการติดตามและตรวจสอบการปฏิบัติงานผู้ขับรถโดยสารสาธารณะอย่างต่อเนื่อง และได้รวบรวมสถิติการร้องเรียนผ่านศูนย์คุ้มครองผู้โดยสารรถสาธารณะ 1584 ในระหว่างวันที่ 1 ตุลาคม 2565 - 28 กุมภาพันธ์ 2566 มีเรื่องร้องเรียนทั้งหมด 17,548 เรื่อง และได้ดําเนินการแก้ไขเรื่องร้องเรียนแล้วเสร็จ 14,747 เรื่อง ร้อยละ 84.04% แบ่งออกเป็น รถโดยสารสาธารณะตามกฎหมายว่าด้วยรถยนต์ (รถแท็กซี่ รถสามล้อ รถสี่ล้อเล็ก รถจักรยานยนต์รับจ้าง ฯลฯ) จํานวน 11,071 เรื่อง ดําเนินการแก้ไขเรื่องร้องเรียนแล้วเสร็จ 9,539 เรื่อง ร้อยละ 86.16% รถโดยสารสาธารณะตามกฎหมายว่าด้วยการขนส่งทางบก (รถเมล์ รถมินิบัส รถตู้ รถสองแถว ฯลฯ) จํานวน 6,477 เรื่อง ดําเนินการแก้ไขเรื่องร้องเรียนแล้วเสร็จ 5,208 เรื่อง ร้อยละ 80.41% และ 5 ข้อหาที่มีการร้องเรียนมากที่สุดตาม พ.ร.บ.รถยนต์ ได้แก่ 1) แสดงกิริยาวาจาไม่สุภาพ 2) ขับรถประมาทน่าหวาดเสียว 3) ปฏิเสธไม่รับผู้โดยสาร 4) ใช้รถผิดประเภท (ป้ายดํา) และ 5) ไม่ใช้มาตรค่าโดยสาร ส่วน 5 ข้อหาที่มีการร้องเรียนมากที่สุดตาม พ.ร.บ.การขนส่งทางบก ได้แก่ 1) ปฏิเสธ/ไม่หยุดรรับ - ส่ง ผู้โดยสารที่ป้าย 2) ขับรถประมาทน่าหวาดเสียว 3) แสดงกิริยาวาจาไม่สุภาพ 4) ใช้รถผิดประเภท (ป้ายดํา) และ 5) เก็บค่าโดยสารเกินอัตราที่กําหนด ทั้งนี้ เรื่องร้องเรียนรถอื่น ๆ และรถส่วนบุคคล จํานวน 29,071 เรื่อง ดําเนินการแก้ไขเรื่องร้องเรียนแล้วเสร็จ จํานวน 26,460 เรื่อง ร้อยละ 91%
รองอธิบดีกรมการขนส่งทางบก กล่าวเพิ่มเติมว่า ขบ. ได้ให้ความสําคัญการมีส่วนร่วมของภาคประชาชนในการแจ้งเบาะแสหรือข้อร้องเรียนต่าง ๆ ทั้งนี้ หากดําเนินการตรวบสอบข้อร้องเรียนต่าง ๆ ถ้าพบการกระทําผิดของรถโดยสารสาธารณะจะนําระบบตัดคะแนนใบอนุญาตผู้ขับรถขนส่งและรถสาธารณะมาบังคับใช้ เพื่อสร้างจิตสํานึกด้านความปลอดภัยในการขนส่งทางถนนและการให้บริการผู้โดยสารรถสาธารณะ โดยผู้ขับรถบรรทุก รถโดยสาร รถแท็กซี่ รถสามล้อสาธารณะ รถจักรยานยนต์รับจ้างที่กระทําผิดตามข้อหาที่กําหนด และถูกตัดคะแนนตามกฎหมายว่าด้วยการขนส่งทางบก หรือตามกฎหมายว่าด้วยรถยนต์ หากพบการกระทําผิดจนเกิดอุบัติเหตุร้ายแรงจะดําเนินการถึงขั้นเพิกถอนใบอนุญาตขับรถ
รัฐบาลไทย-ข่าวทำเนียบรัฐบาล-ครม.ไฟเขียวแผนปฏิบัติราชการประจำปี 67 ของจังหวัดและกลุ่มจังหวัด 1,747 โครงการ วงเงิน 41,903 ล้านบาท และข้อเสนอของส่วนราชการที่สอดคล้องกับเป้าหมายและแนวทางการพัฒนาภาค 364 โครงการ
วันอังคารที่ 14 มีนาคม 2566
14/03/2566
ครม.ไฟเขียวแผนปฏิบัติราชการประจําปี 67 ของจังหวัดและกลุ่มจังหวัด 1,747 โครงการ วงเงิน 41,903 ล้านบาท และข้อเสนอของส่วนราชการที่สอดคล้องกับเป้าหมายและแนวทางการพัฒนาภาค 364 โครงการ
ครม.ไฟเขียวแผนปฏิบัติราชการประจําปี 67 ของจังหวัดและกลุ่มจังหวัด 1,747 โครงการ วงเงิน 41,903 ล้านบาท และข้อเสนอของส่วนราชการที่สอดคล้องกับเป้าหมายและแนวทางการพัฒนาภาค 364 โครงการ วงเงิน 787,765 ล้านบาท
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 14 มี.ค. 66 ได้อนุมัติแผนพัฒนาจังหวัดและกลุ่มจังหวัด พ.ศ.2566-70 ฉบับทบทวน ซึ่งได้มีการนําเสนอข้อมูลสําคัญด้านต่างๆ เพื่อประกอบการวิเคราะห์ กําหนดประเด็นการพัฒนาจังหวัดและกลุ่มจังหวัดที่สอดคล้องกับศักยภาพ ตัวชี้วัดและค่าเป้าหมายที่เหมาะสมและเป็นไปได้ และให้จังหวัดและกลุ่มจังหวัดนําความเห็นและข้อเสนอแนะต่างๆ ไปปรับปรุงแผนที่เกี่ยวข้องต่อไป
พร้อมกับอนุมัติแผนปฏิบัติราชการประจําปีงบประมาณ พ.ศ. 2567 ของจังหวัดและกลุ่มจังหวัด รวมทั้งสิ้น 1,747 โครงการ วงเงินรวม 41,903.46 ล้านบาท โดยเมื่อจําแนกตามประเภทโครงการ พบว่าส่วนใหญ่เป็นโครงการด้านการพัฒนาโครงสร้างพื้นฐาน (ร้อยละ 57) รองลงมาเป็นโรงการด้านการท่องเที่ยว (ร้อยละ 16) ด้านการเกษตร(ร้อยละ9) ด้านการพัฒนาแหล่งน้ํา (ร้อยละ5) ด้านสังคม คุณภาพชีวิตและความมั่นคง(ร้อยละ 5) ด้านอนุรักษ์ทรัพยากรธรรมชาติและสิ่งแวดล้อม(ร้อยละ4) ด้านการค้าการลงทุนและสินค้า OTOP (ร้อยละ3) และอื่นๆ (ร้อยละ1)
น.ส.ไตรศุลี กล่าวว่า ตามแผนปฏิบัติราชการฯ แยกเป็น 1)โครงการของจังหวัด 76 จังหวัด 1,545 โครงการ วงเงิน 31,290.47 โครงการ ซึ่งประกอบด้วย โครงการที่มีความสําคัญลําดับแรก เชื่อมโยงกับยุทธศาสตร์จังหวัด มีความจําเป็นเร่งด่วนและเป็นปัญหาสําคัญของจังหวัด 1,169 โครงการ วงเงิน 20,662.52 ล้านบาท และโครงการที่มีความสําคัญและจําเป็นรองลงมา 376 โครงการ วงเงิน 10,627.95 ล้านบาท
2) โครงการและงบประมาณกลุ่มจังหวัด 18 กลุ่มจังหวัด ทั้งโครงการและงบประมาณเพื่อขับเคลื่อนแผนพัฒนากลุ่มจังหวัดตามความต้องการของพื้นที่ และเพื่อขับเคลื่อนแผนพัฒนาในลักษณะคลัสเตอร์ รวม 202 โครงการ งบประมาณ 10,612.99 ล้านบาท แยกเป็นโครงการที่มีความสําคัญลําดับแรกฯ 177 โครงการ วงเงิน 8,651.99 ล้านบาท และโครงการที่มีความสําคัญและจําเป็นรองลงมา 25 โครงการ วงเงิน 1,961 ล้านบาท
น.ส.ไตรศุลี กล่าวว่า ครม.ยังได้อนุมัติข้อเสนอโครงการของส่วนราชการ ประจําปีงบประมาณ พ.ศ. 2567 ที่สอดคล้องกับเป้าหมายและแนวทางการพัฒนาภาค พ.ศ.2566-70 รวม 364 โครงการ วงเงิน 787,765.03 ล้านบาท ซึ่งแยกเป็นโครงการที่สอดคล้องและมีการกระจายประโยชน์ในระดับภาคสูง 88 โครงการ วงเงิน 101,711.41 ล้านบาท และโครงการที่สอดคล้องกับเป้าหมายและแนวทางการพัฒนาภาค 276 โครงการ วงเงิน 686,053.62 ล้านบาท
ทั้งนี้ หากแยกเป็นรายภูมิภาคแล้วภาคเหนือ 105 โครงการ 223,656 ล้านบาท, ภาคตะวันออกเฉียงเหนือ 111 โครงการ วงเงิน 348,487.93 ล้านบาท, ภาคกลาง 129 โครงการ วงเงิน 1,386.53 ล้านบาท, ภาคตะวันออก 31 โครงการ วงเงิน 86,424.11 ล้านบาท ภาคใต้ 57 โครงการ วงเงิน 124,733.6 ล้านบาท และภาคใต้ชายแดน 31 โครงการ วงเงิน 3,076.6 ล้านบาท
รัฐบาลไทย-ข่าวทำเนียบรัฐบาล-ครม.เห็นชอบในหลักการ การออกสลากกินแบ่งรัฐบาลแบบ L6 และ N3
วันอังคารที่ 14 มีนาคม 2566
14/03/2566
ครม.เห็นชอบในหลักการ การออกสลากกินแบ่งรัฐบาลแบบ L6 และ N3
ที่ประชุม ครม. เมื่อวันที่ 14 มี.ค.2566 มีมติเห็นชอบตามที่กระทรวงการคลังเสนอ ในการออกผลิตภัณฑ์ใหม่ของสํานักงานสลากกินแบ่งรัฐบาล คือ สลากกินแบ่งรัฐบาลแบบตัวเลข 6 หลัก (L6) และสลากกินแบ่งรัฐบาลแบบตัวเลข 3 หลัก (N3)
ที่ประชุมคณะรัฐมนตรี (ครม.) เมื่อวันที่ 14 มี.ค.2566 มีมติเห็นชอบตามที่กระทรวงการคลังเสนอ ในการออกผลิตภัณฑ์ใหม่ของสํานักงานสลากกินแบ่งรัฐบาล คือ สลากกินแบ่งรัฐบาลแบบตัวเลข 6 หลัก (L6) และสลากกินแบ่งรัฐบาลแบบตัวเลข 3 หลัก (N3) โดยที่ประชุมได้สั่งการให้สํานักงานสลากกินแบ่งรัฐบาล ไปจัดทําร่างประกาศกําหนดประเภทและรูปแบบสลากกินแบ่งรัฐบาลรูปแบบใหม่ เพื่อนํามาเสนอให้ที่ประชุมพิจารณาเห็นชอบอีกครั้ง
นายลวรณ แสงสนิท ประธานกรรมการสลากกินแบ่งรัฐบาล กล่าวว่า การพิจารณาของคณะรัฐมนตรีในวันนี้ ได้เห็นชอบในหลักการให้สํานักงานสลากฯ ออกผลิตภัณฑ์ใหม่ได้ โดยหลังจากนี้ จะต้องไปจัดทําประกาศ กําหนดประเภทและรูปแบบสลากกินแบ่งรัฐบาลรูปแบบใหม่ เพื่อนํามาเสนอให้ที่ประชุมคณะรัฐมนตรีพิจารณาเห็นชอบอีกครั้ง ส่วนรายละเอียดเกี่ยวกับ ปริมาณสลากที่เหมาะสม ช่วงเวลาในการจําหน่าย ช่องทาง และวิธีการจําหน่าย เป็นเรื่องที่สํานักงานสลากฯ จะพิจารณาต่อไป
ประธานกรรมการสลากกินแบ่งรัฐบาล กล่าวต่อไปอีกว่า การออกสลากกินแบ่งรัฐบาล แบบตัวเลข 6 หลัก (L6) และสลากกินแบ่งรัฐบาลแบบตัวเลข 3 หลัก (N3) จะเป็นอีกทางเลือกหนึ่งที่สามารถควบคุมราคาสลากกินแบ่งรัฐบาล เนื่องจากที่ผ่านมามีการออกผลิตภัณฑ์สลากหลายประเภท ก็สามารถช่วยลดราคาสลากกินแบ่งรัฐบาลลงมาได้ อีกทั้งยังช่วยลดปัญหาหวยใต้ดินในทางอ้อม เพราะเป็นตัวเลือกที่ถูกกฎหมาย อีกทั้งการซื้อสลาก 1 ใบ มีสิทธิ์ถูกรางวัลถึง 4 รางวัล คือ 3 ตัวตรง 3 ตัวสลับ 2 ตัวตรง และมีโอกาสถูกรางวัลแจ๊คพอต และในส่วนของช่องทางการจําหน่าย จะคํานึงถึงการกระจายรายได้ให้กับพี่น้องประชาชนผู้มีรายได้น้อย ผู้พิการและผู้ด้อยโอกาสด้วย เพื่อให้คนกลุ่มนี้ มีโอกาสเป็นตัวแทนจําหน่าย เพิ่มจากตัวแทนจําหน่ายสลากกินแบ่งรัฐบาลในปัจจุบัน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เยือนพิษณุโลก-เพชรบูรณ์ แก้ปัญหายาเสพติด เร่งทำความเข้าใจประมวล กฎหมายใหม่
วันอังคารที่ 14 มีนาคม 2566
14/03/2566
รัฐมนตรีว่าการกระทรวงยุติธรรม เยือนพิษณุโลก-เพชรบูรณ์ แก้ปัญหายาเสพติด เร่งทําความเข้าใจประมวล กฎหมายใหม่
รัฐมนตรีว่าการกระทรวงยุติธรรม เยือนพิษณุโลก-เพชรบูรณ์ แก้ปัญหายาเสพติด เร่งทําความเข้าใจประมวล กฎหมายใหม่
ในวันอังคารที่ ๑๔ มีนาคม ๒๕๖๖ ณ โรงแรมวังจันทร์ริเวอร์วิว จังหวัดพิษณุโลก นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดโครงการสร้างการรับรู้และการมีส่วนร่วมของภาคประชาชนในการป้องกันและแก้ไขปัญหายาเสพติด ภาคเหนือตอนล่าง โดยมี นายวาทิต ปัญญาคม รองผู้ว่าราชการจังหวัดพิษณุโลก ว่าที่ ร.ต.ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายมานะ ศิริพิทยาวัฒน์ รองเลขาธิการ ป.ป.ส.​ นายนพพล เหลืองทองนารา ส.ส.พิษณุโลก พรรคเพื่อไทย หัวหน้าส่วนราชการ เจ้าหน้าที่ เครือข่ายเยาวชน คณะกรรมการชุมชน สมาชิกเครือข่ายกองทุนแม่ของแผ่นดินและชาวบ้าน ๗๐๐ คน ร่วมงาน
นายสมศักดิ์ กล่าวว่า ประมวลกฎหมายยาเสพติดใหม่ เน้นการยึดทรัพย์ตัดวงจรเครือข่าย และการสร้างงานสร้างอาชีพเพื่อทําให้ชาวบ้านห่างไกลและไม่กลับไปติดยา ซึ่งจะเป็นการแก้ปัญหาให้กับชุมชน รวมทั้งทําให้อนาคตของลูกหลานดูดีมีอนาคตมากขึ้น การแก้ปัญหาหากได้รับความร่วมมือกับทุกฝ่ายเป็นสิ่งที่สําคัญในการขับเคลื่อนแก้กฎหมายยาเสพติด ๒๔ ฉบับ รวมเป็นประมวลกฎหมายยาเสพติด ที่เคยอภิปรายในสภา และปรับแก้หลายเรื่องเพื่อให้สอดคล้องกับการป้องกันและปราบปรามแนวใหม่ เน้นการยึดทรัพย์ตัดวงจรเครือข่าย ซึ่งจะให้ ป.ป.ส.ทําแค่หน่วยงานเดียวไม่ได้ ต้องมีการบูรณาการทํางานร่วมกัน ซึ่งในอดีตการปราบยาเสพติดในเรื่องของทรัพย์สิน การยึดอายัดต้องใช้เวลาถึง ๘ ปี กว่าจะจบ หากยังใช้รูปแบบเดิมประเทศจะเดินหน้าไม่ได้ ถอยหลังลงคลอง ดังนั้นรูปแบบใหม่จึงแยกคดีทรัพย์ออกจากคดีอาญา ทําให้ยึดทรัพย์ได้ภายใน ๒ ปี
จากนั้นนายสมศักดิ์ และคณะได้เดินทางไปยังมหาวิทยาลัยราชภัฏเพชรบูรณ์ อ.เมือง จ.เพชรบูรณ์ เพื่อเปิด โครงการสร้างการรับรู้และการมีส่วนร่วมของภาคประชาชนในการป้องกันและแก้ไขปัญหายาเสพติด ภาคเหนือตอนล่าง โดยมี นายกฤษณ์ คงเมือง ผู้ว่าราชการจังหวัดเพชรบูรณ์ หัวหน้าส่วนราชการ เจ้าหน้าที่ สมาชิกเครือข่ายกองทุนแม่ของแผ่นดินและชาวบ้าน ๗๐๐ คน ร่วมงาน
นายสมศักดิ์ กล่าวย้ําว่า เรื่องยาเสพติดเป็นเรื่องสําคัญ ที่ไม่ใช่หน่วยงานใดหน่วยงานหนึ่ง แต่ทุกหน่วยงานต้องช่วยกัน ทั้งภาครัฐ ภาคเอกชน และภาคประชาชน โดนตนเชื่อว่าหากเดินหน้ายึดทรัพย์จะช่วยให้ปัญหายาเสพติดลดลงไปได้มากเพราะเป็นการตัดท่อน้ําเลี้ยงของวงจรเครือข่าย
รัฐบาลไทย-ข่าวทำเนียบรัฐบาล-ครม.อนุมัติงบกลาง ปี 66 วงเงิน 514.22 ล้านบาท ให้ อว.ดำเนินโครงการฟื้นฟู เตรียมความพร้อม และเสริมสร้างความเข้มแข็งสตาร์ทอัพภายใต้แนวคิด BCG
วันอังคารที่ 14 มีนาคม 2566
14/03/2566
ครม.อนุมัติงบกลาง ปี 66 วงเงิน 514.22 ล้านบาท ให้ อว.ดําเนินโครงการฟื้นฟู เตรียมความพร้อม และเสริมสร้างความเข้มแข็งสตาร์ทอัพภายใต้แนวคิด BCG
ครม.อนุมัติงบกลาง ปี 66 วงเงิน 514.22 ล้านบาท ให้ อว.ดําเนินโครงการฟื้นฟู เตรียมความพร้อม และเสริมสร้างความเข้มแข็งสตาร์ทอัพภายใต้แนวคิด BCG
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 14 มี.ค. 66 ได้อนุมัติงบประมาณรายจ่ายประจําปีงบประมาณ พ.ศ.2566 งบกลาง รายการเงินสํารองจ่ายเพื่อกรณีฉุกเฉินหรือจําเป็น วงเงิน 514.22 ล้านบาท ให้กระทรวงอุดมศึกษา วิทยาศาสตร์ วิจัยและนวัตกรรม ดําเนินโครงการฟื้นฟู เตรียมความพร้อม และเสริมสร้างความเข้มแข็งของกลุ่มวิสาหกิจเริ่มต้น (สตาร์ทอัพ) กลุ่มอาชีพในชุมชน หลังสถานการณ์โควิด19 ด้วยองค์ความรู้ วิทยาศาสตร์ วิจัยและนวัตกรรม ภายใต้แนวคิดการพัฒนาท้องถิ่นอย่างมั่นคงตามแนวทางเศรษฐกิจ BCG
โดยวัตถุประสงค์ของโครงการเพื่อพัฒนาทักษะอาชีพ การสร้างต้นแบบสตาร์ทอัพ และพัฒนาฐานข้อมูลเศรษฐกิจชุมชนของกลุ่มสตาร์ทอัพในเขตจังหวัดภาคอีสาน ประกอบด้วย 3 กิจกรรมหลัก ได้แก่
1)กิจกรรมาจัดทําฐานข้อมูลเศรษฐกิจชุมชนและระบบบริหารจัดการโครงการผ่านแอพพลิเคชั่น แพลตฟอร์มของกลุ่มสตาร์ทอัพ กลุ่มอาชีพในชุมชน ในกลุ่มจังหวัดภาคอีสาน
2)กิจกรรมการพัฒนาหลักสูตรและอบรมพัฒนาทักษะอาชีพเพื่อสร้างรายได้ให้แก่ชุมชน สามารถนําไปประยุกต์ปรับใช้ให้เกิดประโยชน์กับสตาร์ทอัพ และกลุ่มอาชีพในชุมชนได้ โดยจัดทําหลักสูตรการพัฒนาทักษะตามกลุ่มสตาร์ทอัพและกลุ่มอาชีพชุมชน 12 หลักสูตร จัดอบรมทักษะ ให้ความรู้การจัดการผลผลิตเพื่อกระจายสินค้าทั้งในรูปแบบกลุ่มสหกรณ์ ร้านค้าและตลาดออนไลน์
3) กิจกรรประเมินความสําเร็จทางเศรษฐกิจและสังคมของชุมชน และถอดบทเรียนความสําเร็จของโครงการ และจัดเวทีคืนข้อมูลสะท้อนผลการดําเนินโครงการกลับไปยังกลุ่มสตาร์ทอัพ กลุ่มอาชีพในกลุ่มจังหวัดภาคอีสาน
รัฐบาลไทย-ข่าวทำเนียบรัฐบาล-กรมเจ้าท่า ขุดลอกพัฒนาบำรุงรักษาร่องน้ำ เพิ่มประสิทธิภาพในการเดินเรือ เพื่อดูแลประชาชน
วันอังคารที่ 14 มีนาคม 2566
กรมเจ้าท่า ขุดลอกพัฒนาบํารุงรักษาร่องน้ํา เพิ่มประสิทธิภาพในการเดินเรือ เพื่อดูแลประชาชน
...
กรมเจ้าท่า ขุดลอกพัฒนาบํารุงรักษาร่องน้ํา เพิ่มประสิทธิภาพในการเดินเรือ เพื่อดูแลประชาชน
ตามนโยบายรัฐบาล และกระทรวงคมนาคม ได้มอบหมายให้กรมเจ้าท่า ดําเนินการขุดลอก พัฒนาและบํารุงรักษาร่องน้ําทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ การระบายน้ํา การอุปโภคบริโภค และเพิ่มพื้นที่รับน้ําเพื่อใช้ ในภาคการเกษตร
สํานักงานพัฒนาและบํารุงรักษาทางน้ําที่ 2 งานกําจัดผักตบชวาและวัชพืชจังหวัดอุทัยธานีและจังหวัดขัยนาท แม่น้ําเจ้าพระยา ต.ธรรมมามูล และบุ่งหาดกองสิน ตําบลเขาท่าพระ อําเภอเมืองขัยนาท จังหวัดชัยนาท ใช้ชุดเรือเจ้าท่า ผ.4 และ ผ.8 เป็นเครื่องจักรในการปฏิบัติงาน ดําเนินการกําจัดผักตบชวา ฯ ตามแผนงานจํานวน 148,000 ตัน ปัจจุบัน สามารถกําจัดผักตบชวา ฯ ได้จํานวน 54,340 ตัน คิดเป็น ร้อยละ 36.72 ซึ่งจะช่วยแก้ไขปัญหาการเดินเรือและฟื้นฟูสภาพร่องน้ํา การสัญจรทางน้ําสะดวกและปลอดภัย ช่วยระบายน้ําในฤดูน้ําหลาก การอุปโภค - บริโภค โดยมีประชาชนในพื้นที่ได้รับประโยชน์จากการขุดลอก ประมาณ 1,500 ครัวเรือน พื้นที่ทางการเกษตร ประมาณ 400 ไร่
กรมเจ้าท่า สํานักพัฒนาและบํารุงรักษาทางน้ํา สํานักงานพัฒนาและบํารุงรักษาทางน้ําที่ 3 ได้เปิดหน่วยปฏิบัติงานขุดลอกร่องน้ําบางดุก ต.ไม้ขาว อ.ถลาง จ.ภูเก็ต โดยใช้เรือเจ้าท่า ข.7 และ เรือเจ้าท่า 27 เป็นเครื่องจักรปฏิบัติงาน เพื่อแก้ไขปัญหาความเดือดร้อนให้กับผู้ใช้ร่องน้ําทางเรือเดินเนื่องจากไม่สามารถนําเรือเข้า - ออกร่องน้ําได้ตลอดเวลา ขุดลอกจาก กม.-1+250 ถึง กม.0+000 รวมระยะทาง 1,250 เมตร ปริมาณวัสดุขุดลอก 139,161.25 ลูกบาศก์เมตร ปัจจุบัน ขุดลอกได้เนื้อดิน 1,300 ลูกบาศก์เมตร รวมปริมาณสะสม 98, 540 ลูกบาศก์เมตร คิดเป็นร้อยละ 70.8 ซึ่งภายหลังการขุดลอกจะทําให้เรือสามารถเข้า - ออกร่องน้ําได้ตลอดเวลา เรือสามารถหลบคลื่นลมมรสุม ส่งเสริมอาชีพประมง การท่องเที่ยวในพื้นที่และบริเวณใกล้เคียง บํารุงรักษาร่องน้ําลดสิ่งกีดขวางเพิ่มพื้นที่ระบายน้ํา ซึ่งโครงการดังกล่าวจะมีประชาชนได้รับประโยชน์จากการขุดลอกประมาณ100 ครัวเรือน เรือขนาด 10 ตันกรอส เป็นเรือประมงพื้นบ้านแบบเพลาใบจักรยาว ประมาณ 50 ลํา สามารถเข้าออกร่องน้ําได้สะดวกและปลอดภัยช่วยส่งเสริมเศรษฐกิจชุมชนและการท่องเที่ยว
รัฐบาลไทย-ข่าวทำเนียบรัฐบาล-ครม. เห็นชอบโครงการโคล้านครอบครัว วงเงิน 5,000  ล้านบาท   เพื่อส่งเสริมอาชีพ แก้ไขปัญหาความยากจน ฟื้นฟูเศรษฐกิจฐานรากให้เข้มแข็งและยั่งยืน
วันอังคารที่ 14 มีนาคม 2566
14/03/2566
ครม. เห็นชอบโครงการโคล้านครอบครัว วงเงิน 5,000  ล้านบาท   เพื่อส่งเสริมอาชีพ แก้ไขปัญหาความยากจน ฟื้นฟูเศรษฐกิจฐานรากให้เข้มแข็งและยั่งยืน
ครม. เห็นชอบโครงการโคล้านครอบครัว วงเงิน 5,000  ล้านบาท   เพื่อส่งเสริมอาชีพ แก้ไขปัญหาความยากจน ฟื้นฟูเศรษฐกิจฐานรากให้เข้มแข็งและยั่งยืน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ ( 14 มีนาคม 2566) เห็นชอบหลักการโครงการโคล้านครอบครัว วงเงิน 5,000 ล้านบาท ทั้งนี้ รัฐจะชดเชยต้นทุนการเงินให้สถาบันการเงิน (ธ.ก.ส.) อัตราร้อยละ 4 ต่อปี ภายในวงเงิน 600 ล้านบาท โดยในปีแรกให้ใช้งบประมาณจากโครงการเพิ่มทุนกองทุนหมู่บ้าน และชุมชนเมือง ระยะที่ 3 จํานวน 350 ล้านบาท เพื่อชดเชยต้นทุนการเงินให้กับสถาบันการเงิน ภายในวงเงิน 200 ล้านบาทและงบบริหารโครงการ ภายในวงเงิน 150 ล้านบาท และให้สํานักงานกองทุนหมู่บ้านและชุมชนเมือง ตั้งงบประมาณเพื่อชดเชยต้นทุนการเงินให้สถาบันการเงินในปีที่ 2-4 ภายในวงเงิน 400 ล้านบาท รายละเอียดสรุปได้ ดังนี้
-กลุ่มเป้าหมาย : กองทุนหมู่บ้านฯ จํานวน 79,610 กองทุน
-วงเงินโครงการ : (1) วงเงินสินเชื่อ จํานวน 5,000 ล้านบาท โดยใช้วงเงินสินเชื่อของ ธ.ก.ส. ร้อยละ 100 ให้สมาชิกกู้ยืมครัวเรือนละไม่เกิน 50,000 บาท จํานวน 100,000 ครัวเรือน (เลี้ยงโค ครัวเรือนละ 2 ตัว รวม 200,000 ตัว) (2) วงเงินบริหารโครงการ จํานวน 150 ล้านบาท
-ระยะเวลากู้ : ระยะเวลาชําระคืนเงินกู้ไม่เกิน 4 ปี นับจากวันลงนามในนิติกรรมสัญญา
อัตราดอกเบี้ยที่ธนาคาร เรียกเก็บ : ธ.ก.ส.ให้สินเชื่อกับกองทุนหมู่บ้านฯ อัตราดอกเบี้ยร้อยละ 0 ต่อปี
- กองทุนหมู่บ้านฯ ชําระคืนเงินกู้ให้สถาบันการเงินให้แล้วเสร็จภายใน 4 ปี - กองทุนหมู่บ้านฯ ชําระคืนเงินต้นปีที่ 3 ร้อยละ 50 ของวงเงินที่กู้ยืม
และชําระคืนเงินต้นที่เหลือในปีที่ 4 ซึ่งกองทุนหมู่บ้านฯ สามารถชําระคืน เงินต้นก่อนกําหนดได้
-เงื่อนไขการให้สินเชื่อแก่สมาชิก : กองทุนหมู่บ้านฯให้สินเชื่อกับสมาชิกกองทุนหมู่บ้านฯ อัตราดอกเบี้ย ร้อยละ 0 ต่อปี - สมาชิกกองทุนหมู่บ้านฯ ชําระคืนเงินต้นให้กองทุนหมู่บ้านฯ ให้แล้วเสร็จ ภายในระยะเวลา 4 ปี ในปีที่ 3 ให้ชําระคืนเงินต้นร้อยละ 50 ของวงเงินที่กู้ยืม และชําระคืนเงินต้นที่เหลือ ในปีที่ 4 ทั้งนี้ สมาชิกกองทุนหมู่บ้านฯ สามารถชําระคืนเงินต้นก่อนกําหนดได้ - กองทุนหมู่บ้านฯสามารถกําหนดค่าธรรมเนียมหรือค่าใช้จ่ายในการดําเนินการจากสมาชิกที่กู้ยืมได้ตามที่กองทุนหมู่บ้านฯ กําหนด
-การชดเชย : รัฐชดเชยให้กับสถาบันการเงินตามต้นทุนทางการเงินที่เกิดขึ้นจริง(ในอัตรา ร้อยละ 4 ต่อปี) ภายในกรอบวงเงิน 600 ล้านบาท
- วิธีการดําเนินการ : กองทุนหมู่บ้านฯต้องนําหลักฐานการขอสินเชื่อจากสมาชิกกองทุนหมู่บ้านฯ เพื่อประกอบการเบิกเงินกู้จาก ธ.ก.ส.
- ระยะเวลาดําเนินโครงการ : กองทุนหมู่บ้านฯ ยื่นคําขอกู้และทํานิติกรรมสัญญากับสถาบันการเงินให้แล้ว เสร็จภายในระยะเวลา 6 เดือน หรือในกรอบวงเงิน 5,000 ล้านบาท แล้วแต่อย่างใดอย่างหนึ่งถึงกําหนดก่อน
โฆษกประจําสํานักนายกรัฐมนตรี กล่าวเพิ่มเติมถึงประโยชน์ที่จะได้รับจากโครงการโคล้านครอบครัว จะช่วยสร้างงานสร้างอาชีพสร้างรายได้ให้ครัวเรือนสมาชิกกองทุนหมู่บ้านฯ ลดภาระค่าครองชีพให้กับครัวเรือนและจัดสวัสดิการให้แก่สมาชิก สร้างระบบเศรษฐกิจฐานรากในระดับหมู่บ้านและชุมชนให้มีความเข้มแข็งและยั่งยืน ที่สําคัญคือมีส่วนช่วยพัฒนาคุณภาพชีวิตสมาชิกกองทุนหมู่บ้านและชุมชนเมือง ตามเจตนารมย์ของกองทุน ฯ ด้วย
รัฐบาลไทย-ข่าวทำเนียบรัฐบาล-ปลัด สธ. สั่งเตรียมผู้เชี่ยวชาญและรพ.รองรับหากมีผู้ได้รับผลกระทบสุขภาพ กรณี “ซีเซียม-137”สูญหายที่ จ.ปราจีนบุรี
วันอังคารที่ 14 มีนาคม 2566
ปลัด สธ. สั่งเตรียมผู้เชี่ยวชาญและรพ.รองรับหากมีผู้ได้รับผลกระทบสุขภาพ กรณี “ซีเซียม-137”สูญหายที่ จ.ปราจีนบุรี
ปลัดกระทรวงสาธารณสุข สั่งกองสาธารณสุขฉุกเฉินเตรียมความพร้อมผู้เชี่ยวชาญและสถานพยาบาลรองรับและเฝ้าระวังผลกระทบด้านสุขภาพที่อาจเกิดขึ้นกับประชาชนและสิ่งแวดล้อม จากกรณีวัตถุกัมมันตรังสี “ซีเซียม-137” สูญหาย ที่ จ.ปราจีนบุรี
ปลัดกระทรวงสาธารณสุข สั่งกองสาธารณสุขฉุกเฉินเตรียมความพร้อมผู้เชี่ยวชาญและสถานพยาบาลรองรับและเฝ้าระวังผลกระทบด้านสุขภาพที่อาจเกิดขึ้นกับประชาชนและสิ่งแวดล้อม จากกรณีวัตถุกัมมันตรังสี “ซีเซียม-137” สูญหาย ที่ จ.ปราจีนบุรี แม้ยังไม่พบข้อมูลวัสดุหลุดออกจากเครื่องกําบัง
วันนี้ (14 มีนาคม 2566) ที่กระทรวงสาธารณสุข จ.นนทบุรี นายแพทย์โอภาส การย์กวินพงศ์ ปลัดกระทรวงสาธารณสุข กล่าวถึงกรณีวัตถุกัมมันตรังสีซีเซียม-137 (Cesium-137, Cs-137) ของโรงไฟฟ้าแห่งหนึ่งใน อ.ศรีมหาโพธิ์ จ.ปราจีนบุรี สูญหาย ทําให้เกิดความกังวลว่าอาจมีผู้ที่ไม่ทราบว่าเป็นวัตถุอันตรายและมีการสัมผัสจนส่งผลกระทบต่อสุขภาพ ว่า สํานักงานสาธารณสุขจังหวัดปราจีนบุรีรายงานข้อมูลเบื้องต้นว่า วัตถุกัมมันตรังสีซีเซียม-137 ที่สูญหาย มีลักษณะเป็นแท่งทรงกลม ขนาดเส้นผ่านศูนย์กลาง 5 นิ้ว มีตะกั่วปกป้องอยู่ชั้นในและห่อหุ้มด้วยเหล็ก ซึ่งหากยังอยู่ในสภาพเดิมจะไม่ส่งผลกระทบต่อสุขภาพของประชาชนและสิ่งแวดล้อม ซึ่งขณะนี้ยังค้นหาไม่พบ
นายแพทย์โอภาสกล่าวต่อว่า จากการประเมินสถานการณ์ปัจจุบัน ยังไม่มีข้อบ่งชี้ว่า วัตถุกัมมันตรังสีซีเซียม-137 ที่สูญหายได้หลุดออกจากเครื่องกําบัง จึงยังไม่ส่งผลกระทบต่อความปลอดภัยของประชาชนและสิ่งแวดล้อม อย่างไรก็ตาม ได้สั่งการให้กองสาธารณสุขฉุกเฉิน สํานักงานปลัดกระทรวงสาธารณสุข เตรียมความพร้อมรับสถานการณ์ โดยรวบรวมรายชื่อผู้เชี่ยวชาญด้านกัมมันตรังสี อาทิ นายแพทย์เชี่ยวชาญ สถาบันอาชีวเวชศาสตร์และเวชศาสตร์สิ่งแวดล้อม โรงพยาบาลนพรัตนราชธานี กรมการแพทย์, ผู้เชี่ยวชาญด้านการคํานวณปริมาณรังสีจากแหล่งกําเนิดรังสีภายในร่างกาย การป้องกันอันตรายจากรังสี และรังสีกับสุขภาพ คณะแพทยศาสตร์โรงพยาบาลรามาธิบดี และผู้เชี่ยวชาญด้านวัตถุอันตราย จากกรมโรงงานอุตสาหกรรม เป็นต้น รวมทั้งเตรียมการประสานโรงพยาบาลนพรัตนราชธานี และโรงพยาบาลรามาธิบดี กรณีรับส่งต่อผู้ที่ได้รับผลกระทบจากรังสี นอกจากนี้ให้สํานักงานสาธารณสุขจังหวัดปราจีนบุรีให้ความรู้ประชาชนในพื้นที่เสี่ยง เฝ้าระวังผลกระทบด้านสุขภาพที่อาจเกิดขึ้นกับประชาชนและสิ่งแวดล้อมอย่างใกล้ชิด พร้อมเตรียมสถานพยาบาลในพื้นที่เพื่อรองรับผู้ป่วยที่อาจได้รับผลกระทบด้วย
สําหรับสารซีเซียม-137 เป็นกัมมันตภาพรังสี (radioactivity) หากสัมผัสในช่วงเวลาสั้น ๆ อาจจะไม่มีผลต่อร่างกายที่ชัดเจน แต่หากสัมผัสในระยะเวลานานและปริมาณสูงขึ้น จะเริ่มมีผลต่อร่างกาย ทําให้เกิดผื่นแดงตามผิวหนัง ผมร่วง แผลเปื่อย หากสัมผัสในปริมาณสูงและยาวนาน อาจเกิดพังผืดที่ปอด เกิดโรคมะเร็งเม็ดเลือดขาว เกิดต้อกระจกขึ้นในนัยน์ตา ซึ่งอาการจะขึ้นอยู่กับปริมาณรังสีที่ได้รับ นอกจากนี้ หากปนเปื้อนลงไปในน้ํา จะส่งผลให้เกิดการกลายพันธุ์ในสัตว์ ซึ่งขึ้นอยู่กับปริมาณการรับและการสะสม หากสัตว์รับสารรังสีเข้าไปจะเพิ่มความเข้มข้นสะสมในห่วงโซ่อาหาร แต่ยังไม่มีผลยืนยันที่ชัดเจนว่าจะถึงขั้นเปลี่ยนระบบนิเวศน์ใต้ทะเลหรือไม่
************************************************ 14 มีนาคม 2566
รัฐบาลไทย-ข่าวทำเนียบรัฐบาล-ครม.อนุมัติให้กระทรวงสาธารณสุขก่อหนี้ผูกพันวงเงิน 867.88 ล้านบาท สำหรับดำเนินการจัดนิทรรศการในงาน Expo 2025 Osaka Kansai ที่ประเทศญี่ปุ่น
วันอังคารที่ 14 มีนาคม 2566
14/03/2566
ครม.อนุมัติให้กระทรวงสาธารณสุขก่อหนี้ผูกพันวงเงิน 867.88 ล้านบาท สําหรับดําเนินการจัดนิทรรศการในงาน Expo 2025 Osaka Kansai ที่ประเทศญี่ปุ่น
ครม.อนุมัติให้กระทรวงสาธารณสุขก่อหนี้ผูกพันวงเงิน 867.88 ล้านบาท สําหรับดําเนินการจัดนิทรรศการในงาน Expo 2025 Osaka Kansai ที่ประเทศญี่ปุ่น
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 14 มี.ค. 66 ได้อนุมัติให้กระรวงสาธารณสุขก่อหนี้ผูกพันข้ามปีงบประมาณ 2566-69 สําหรับดําเนินโครงการจัดแสดงนิทรรศการในงาน Expo 2025 Osaka Kansai ณ นครโอซากา ประเทศญี่ปุ่น รวมทั้งสิ้น 867.88 ล้านบาท
ทั้งนี้ ครม. เมื่อวันที่ 27 เม.ย. 64 ได้เคยอนุมัติให้ประเทศไทยเข้าร่วมงาน Expo 2025 Osaka Kansai ซึ่งงานจะมีการจัดแสดงระหว่างวันที่ 13 เม.ย. - 13 ต.ค. 68 โดยมอบหมายให้กระทรวงสาธารณสุข โดยกรมสนับสนุนบริการสุขภาพ เป็นเจ้าภาพหลักในการเข้าร่วมงาน และ ครม. วันที่ 20 ธ.ค. 65 ได้เห็นชอบกรอบแผนดําเนินงาน และกรอบงบประมาณการจัดงานในวงเงิน 973.48 ล้านบาท แยกเป็นค่าใช้จ่ายการบริหารและเตรียมงาน 105.60 ล้านบาท และค่าใช้จ่ายในการดําเนินการจัดนิทรรศการจํานวน 867.88 ล้านบาท
สําหรับความจําเป็นในการขออนุมัติการก่อหนี้ผูกพันข้ามปีครั้งนี้ เนื่องจากตามแผนการเข้าร่วมงานมีกําหนดการรับมอบพื้นที่สําหรับก่อสร้างอาคารนิทรรศการไทย(Thailand Pavilion) ในการจัด Expo ในเดือนเม.ย. 66 ดําเนินการจัดเตรียมสถานที่สร้างอาคารจัดนิทรรศการ ตั้งแต่ พ.ค.66- ต.ค. 67 โดยการดําเนินการจะต้องมีการเสนอแผนการก่อสร้างให้กับประเทศญี่ปุ่นทราบ ซึ่งการออกแบบและการวางแผนก่อสร้างต้องดําเนินการโดยผู้รับจ้าง กรมสนับสนุนบริการสุขภาพจึงต้องได้รับงบประมาณและได้รับการอนุมัติการก่อหนี้ผูกพันข้ามปีงบประมาณก่อน จึงจะดําเนินการสรรหาผู้รับจ้างในเดือนเม.ย. 66 นี้ได้
รัฐบาลไทย-ข่าวทำเนียบรัฐบาล-ครม.อนุมัติให้กรมควบคุมโรคนำวัคซีนโควิด-19 ฉีดให้กับนักท่องเที่ยวต่างชาติได้ และให้ค่าวัคซีนนำส่งคืนเป็นรายได้แผ่นดิน
วันอังคารที่ 14 มีนาคม 2566
14/03/2566
ครม.อนุมัติให้กรมควบคุมโรคนําวัคซีนโควิด-19 ฉีดให้กับนักท่องเที่ยวต่างชาติได้ และให้ค่าวัคซีนนําส่งคืนเป็นรายได้แผ่นดิน
ครม.อนุมัติให้กรมควบคุมโรคนําวัคซีนโควิด-19 ฉีดให้กับนักท่องเที่ยวต่างชาติได้ และให้ค่าวัคซีนนําส่งคืนเป็นรายได้แผ่นดิน
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 14 มี.ค. 66 ได้อนุมัติผลการพิจารณาของคณะกรรมการกลั่นกรองการใช้จ่ายเงินกู้(คกง.) ภายใต้ พระราชกําหนดเงินกู้ฯ เพิ่มเติม พ.ศ.2564 ให้กรมควบคุมโรคเปลี่ยนแปลงรายละเอียด ซึ่งเป็นสาระสําคัญของโครงการจัดหาวัคซีนป้องกันโรคติดเชื้อไวรัสโคโรนา2019 (โควิด19) สําหรับบริการประชากรในประเทศไทยจํานวน 60 ล้านโดส (AstraZeneca) ปี พ.ศ. 2565 โดยการปรับลดราคาวัคซีนตามโครงการเหลือ 5 ดอลลาร์สหรัฐต่อโดส ส่งผลให้วงเงินตามโครงการลดลงเหลือ 18,382.46 ล้านบาท (เดิม 18,639.10 ล้านบาท) และปรับเพิ่มกลุ่มนักท่องเที่ยวต่างชาติเป็นกลุ่มเป้าหมายตามโครงการด้วย
รวมถึงเปลี่ยนแปลงรายละเอียดโครงการจัดหาวัคซีนโควิด19 สําหรับประชากรในประเทศไทยจํานวน 30 ล้านโดส (Pfizer) ปี พ.ศ. 2565 โดยปรับเพิ่มกลุ่มนักท่องเที่ยวต่างชาติเป็นกลุ่มเป้าหมายตามโครงการ และขยายระยะเวลาดําเนินโครงการจากสิ้นสุด ธ.ค. 65 เป็น ก.ย. 66
น.ส.ไตรศุลี กล่าวว่า ครม. ได้มอบหมายให้กรมควบคุมโรคซึ่งเป็นหน่วยงานดําเนินทั้ง 2 โครงการ นําส่งรายได้จากการให้บริการวัคซีนแก่นักท่องเที่ยวต่างชาติ เฉพาะส่วนของค่าวัคซีนโควิด19 เป็นรายได้แผ่นดินภายใต้ระเบียบที่เกี่ยวข้องเพื่อนํามาช่วยชําระคืนเงินกู้ ซึ่งจะช่วยลดภาระงบประมาณในการชําระหนี้ของภาครัฐได้ต่อไป และให้หน่วยงานที่เกี่ยวข้องดําเนินการประชาสัมพันธ์กับนักท่องเที่ยวต่างชาติกลุ่มเป้าหมาย รวมทั้งบริการจัดการวัคซีนให้เกิดการใช้ประโยชน์คุ้มค่าและมีประสิทธิภาพสูงสุด
รัฐบาลไทย-ข่าวทำเนียบรัฐบาล-ผู้ตรวจภาสกรฯ ลงพื้นที่ภาคใต้ฝั่งอ่าวไทย ตรวจราชการรอบ 1 พร้อมเร่งขับเคลื่อนนโยบาย MIND ใช้หัวและใจ ปั้นอุตสาหกรรมคู่ชุมชน
วันอังคารที่ 14 มีนาคม 2566
14/03/2566
ผู้ตรวจภาสกรฯ ลงพื้นที่ภาคใต้ฝั่งอ่าวไทย ตรวจราชการรอบ 1 พร้อมเร่งขับเคลื่อนนโยบาย MIND ใช้หัวและใจ ปั้นอุตสาหกรรมคู่ชุมชน
ผู้ตรวจราชการกระทรวงอุตสาหกรรม ลงพื้นที่ภาคใต้ฝั่งอ่าวไทย ตรวจราชการรอบ 1 พร้อมเร่งขับเคลื่อนนโยบาย MIND ใช้หัวและใจ ปั้นอุตสาหกรรมคู่ชุมชน
เมื่อวันที่ 13 มีนาคม 2566 นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม ลงพื้นที่ตรวจติดตามงานเขตตรวจราชการที่ 5 ภาคใต้ฝั่งอ่าวไทย ณ สํานักงานอุตสาหกรรมจังหวัดชุมพร โดยมีนายคณิต กายสอน อุตสาหกรรมจังหวัดชุมพร คณะเจ้าหน้าที่และเครือข่าย รับการตรวจติดตามงาน ดังนี้
เวลา 10.00 น. ลงพื้นที่ฟาร์มเกษตรกรโคนม "อินทร์แปลงฟาร์ม" ตําบลทุ่งคา อําเภอเมืองชุมพร โดยฟาร์มเกษตรกรโคนมดังกล่าวได้รับอนุมัติเงินกู้กองทุนฯ ประชารัฐ นําไปพัฒนาจัดการฟาร์มด้วยระบบ IT ติดตามพฤติกรรมโคเพื่อผลิตนม และนํา BCG Model มาเป็นแนวจัดการฟาร์มสู่ Zero waste ปัจจุบันสามารถลดพลังงานไฟฟ้าจาก 350,000บาท/ปี เหลือ 42,000 บาท/ปี ผลิตภัณฑ์หลัก ได้แก่ นมดิบ นมพาสเจอรไรส์ เนย โยเกิร์ต ไอศกรีม โดยมีเป้าหมายสู่การเป็นมาตรฐานโคนมสากล ภายในปี 2573
เวลา 13.00 น. ประชุมตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2566 ณ ห้องประชุมสํานักงานอุตสาหกรรมจังหวัดฯ มีกลุ่มเป้าหมายประกอบด้วย สํานักงานอุตสาหกรรม สภาอุตสาหกรรม สภาหอการค้า SMEs D Bank สาขาชุมพร, เครือข่ายอุตสาหกรรมรักษ์สิ่งแวดล้อม และผู้แทน คพอ. จังหวัด ได้รับทราบผลการดําเนินงานปัญหาอุปสรรคต่าง ๆ การตรวจกํากับโรงงาน/เหมืองแร่ให้เป็นไปตามกฎหมาย การส่งเสริม GI ให้ได้ 100% การส่งเสริมพัฒนาผลิตภัณฑ์กลุ่มวิสาหกิจชุมชนรอบโรงงานและรอบเหมืองแร่ พร้อมทั้งทิศทางการพัฒนาเศรษฐกิจและอุตสาหกรรมของจังหวัดจากภาคเอกชน/ภาคประชาชน ซึ่งภาระยังคงเป็นเรื่องค่าพลังงานที่เป็นต้นทุนสูง และยังกังวลค่าแรงขั้นต่ําในอนาคต ในการนี้ได้ให้ข้อแนะนําในการส่งเสริมและพัฒนาอุตสาหกรรม นํานโยบายท่านปลัดกระทรวงอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย ภายใต้หลัก "อุตสาหกรรมดี ชุมชนดี หน่วยงานดี" สู่ความสําเร็จ 4 มิติ (ความสําเร็จทางธุรกิจ การประกอบกิจการไม่สร้างผลกระทบชุมชน การดูแลสิ่งแวดล้อมตอบโจทย์ประชาคมโลก และการกระจายรายได้สร้างอาชีพ) ใช้ศักยภาพกองทุนที่มีอยู่เชื่อมโยงส่งเสริมอาชีพให้ประชาชนได้รับประโยชน์อย่างเต็มที่และยั่งยืน ทั้งนี้ ผู้ตรวจฯ ได้ให้กําลังใจและขอบคุณเจ้าหน้าที่และเครือข่ายทุกภาคส่วนที่ได้ช่วยกันนํานโยบายกระทรวงอุตสาหกรรมไปสู่การปฏิบัติเป็นรูปธรรมปั้นอุตสาหกรรมคู่ชุมชนต่อไป
รัฐบาลไทย-ข่าวทำเนียบรัฐบาล-ครม.เคาะ! ราคาอ้อยขั้นต้นและผลตอบแทนการผลิตและจำหน่ายน้ำตาลทรายขั้นต้น ฤดูการผลิตปี 65/66 ราคา 1,080 บ./ตันอ้อย
วันอังคารที่ 14 มีนาคม 2566
14/03/2566
ครม.เคาะ! ราคาอ้อยขั้นต้นและผลตอบแทนการผลิตและจําหน่ายน้ําตาลทรายขั้นต้น ฤดูการผลิตปี 65/66 ราคา 1,080 บ./ตันอ้อย
ครม.เคาะ! ราคาอ้อยขั้นต้นและผลตอบแทนการผลิตและจําหน่ายน้ําตาลทรายขั้นต้น ฤดูการผลิตปี 65/66 ราคา 1,080 บ./ตันอ้อย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 14 มีนาคม 2566 ว่า ครม. เห็นชอบกําหนดราคาอ้อยขั้นต้นและผลตอบแทนการผลิตและจําหน่ายน้ําตาลทรายขั้นต้น ฤดูการผลิตปี 2565/2566 ทั้ง 9 เขต โดยคํานวณราคาอ้อยเป็นราคาเดียวทั่วประเทศ ดังนี้
1.ราคาอ้อยขั้นต้น ฤดูการผลิตปี 2565/2566 ในอัตรา 1,080 บาทต่อตันอ้อย ณ ระดับความหวานที่ 10 ซี.ซี.เอส. (หรือเท่ากับร้อยละ 91.79 ของประมาณการราคาอ้อยเฉลี่ยทั่วประเทศ 1,110.66 บาทต่อตันอ้อย) และกําหนดอัตราขึ้นลง ของราคาอ้อยเท่ากับ 64.80 บาทต่อ 1 หน่วย ซี.ซี.เอส.
2.ผลตอบแทนการผลิตและจําหน่ายน้ําตาลทรายขั้นต้นฤดูการผลิตปี 2565/2566 เท่ากับ 462.86 บาทต่อตันอ้อย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีที่ตัวเลขเศรษฐกิจและแนวโน้มการส่งออกสินค้าเป็นไปในทิศทางบวก สะท้อนผลสำเร็จมาตรการฟื้นฟูเศรษฐกิจ และมาตรการกระตุ้นการบริโภคของรัฐบาล
วันอังคารที่ 14 มีนาคม 2566
14/03/2566
โฆษกรัฐบาลเผย นายกฯ ยินดีที่ตัวเลขเศรษฐกิจและแนวโน้มการส่งออกสินค้าเป็นไปในทิศทางบวก สะท้อนผลสําเร็จมาตรการฟื้นฟูเศรษฐกิจ และมาตรการกระตุ้นการบริโภคของรัฐบาล
โฆษกรัฐบาลเผย นายกฯ ยินดีที่ตัวเลขเศรษฐกิจและแนวโน้มการส่งออกสินค้าเป็นไปในทิศทางบวก สะท้อนผลสําเร็จมาตรการฟื้นฟูเศรษฐกิจ และมาตรการกระตุ้นการบริโภคของรัฐบาล
วันนี้ (วันที่ 14 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่รายงานตัวเลขเศรษฐกิจดีขึ้นต่อเนื่อง และแนวโน้มการส่งออกสินค้าเป็นไปในทิศทางบวก ซึ่งรัฐบาลมุ่งมั่นเดินหน้าขับเคลื่อนเศรษฐกิจไทยให้เติบโตอย่างมั่นคง ผ่านมาตรการและนโยบายเศรษฐกิจที่เน้นความยั่งยืน
โฆษกประจําสํานักนายกรัฐมนตรีกล่าวว่า ตัวเลขจากการรายงานเศรษฐกิจเดือนมกราคม 2566 ของธนาคารแห่งประเทศไทย ยืนยันได้ว่า เศรษฐกิจไทยปรับตัวดีขึ้นจากเดือนก่อน โดยเครื่องชี้การบริโภคภาคเอกชนปรับเพิ่มขึ้นในเกือบทุกหมวดจาก
1) หมวดบริการ ตามการใช้จ่ายของนักท่องเที่ยวต่างชาติและไทย
2) หมวดสินค้าคงทน จากการทยอยส่งมอบรถยนต์ตามคําสั่งซื้อในช่วงก่อนหน้า โดยเฉพาะรถยนต์ไฟฟ้า (EV) และ
3) หมวดสินค้าไม่คงทน โดยส่วนหนึ่งที่ปรับเพิ่มขึ้นเป็นผลมาจากมาตรการกระตุ้นการบริโภคของภาครัฐ รวมถึงปัจจัยสนับสนุนกําลังซื้อยังคงปรับดีขึ้นจากทั้งการจ้างงาน และความเชื่อมั่นผู้บริโภค
นอกจากนี้ ธนาคารแห่งประเทศไทยยังรายงานถึงเสถียรภาพเศรษฐกิจ โดยพบว่าอัตราเงินเฟ้อทั่วไปลดลง ทั้งในหมวดพลังงานและหมวดอาหารสดที่ลดลงตามราคาเนื้อสัตว์ ด้านตลาดแรงงานโดยรวมทยอยฟื้นตัวตามภาวะเศรษฐกิจ โดยสะท้อนจากจํานวนผู้ประกันตนในระบบประกันสังคมที่เพิ่มขึ้นเข้าใกล้ช่วงก่อนการแพร่ระบาดของโรคโควิด-19 สําหรับอัตราแลกเปลี่ยนเงินบาทเทียบกับดอลลาร์สหรัฐฯ พบว่า เฉลี่ยแข็งค่าขึ้นตามมุมมองที่ดีของนักลงทุน จากการฟื้นตัวของภาคการท่องเที่ยวไทย และจากการเปิดประเทศของจีนที่เร็วกว่าที่คาดการณ์ โดยคาดว่าจํานวนนักท่องเที่ยวจีนจะเพิ่มขึ้นต่อเนื่องหลังจํานวนเที่ยวบินจากจีนที่เพิ่มมากขึ้น
ทางด้านสภาอุตสาหกรรมแห่งประเทศไทยยังมองว่า แนวโน้มการส่งออกสินค้าปีนี้อาจจะขยายตัวได้ราว 1% จากดัชนีความเชื่อมั่นภาคอุตสาหกรรมที่เพิ่มขึ้นสู่ระดับสูงสุดในรอบ 43 เดือนในเดือนมกราคม 2566 ประกอบกับสัญญาณเชิงบวกจากการนําเข้าสินค้าทุน สินค้าวัตถุดิบและกึ่งสําเร็จรูป สินค้ายานพาหนะและอุปกรณ์การขนส่ง และสินค้าอุปโภคบริโภค ที่เพิ่มขึ้นจากเดือนก่อนหน้า ซึ่งสะท้อนถึงการส่งออกที่มีแนวโน้มปรับตัวดีขึ้น และการบริโภคภายในประเทศจะยังคงแข็งแกร่งต่อเนื่อง
“นายกรัฐมนตรียินดีที่ตัวเลขเศรษฐกิจดีขึ้นต่อเนื่อง และแนวโน้มการส่งออกสินค้าปีนี้เป็นไปในทิศทางบวก โดยแม้จะมีปัจจัยเสี่ยงจากการชะลอตัวของเศรษฐกิจโลก แต่จากมาตรการทางเศรษฐกิจของรัฐบาลในช่วงที่ผ่านมา ประกอบกับการท่องเที่ยวที่เริ่มฟื้นตัวอย่างชัดเจน ส่งผลให้มีเงินหมุนเวียนในระบบเศรษฐกิจ และช่วยขับเคลื่อนเศรษฐกิจไทยให้เติบโตชัดเจน” นายอนุชาฯ กล่าว
รัฐบาลไทย-ข่าวทำเนียบรัฐบาล-รัฐบาลฝรั่งเศสมอบ “โมเดอร์นา Bivalent” ให้ไทยกว่า 1 ล้านโดส สธ. เตรียมกระจายทั่วประเทศ เสริมภูมิคุ้มกันให้ประชาชน
วันอังคารที่ 14 มีนาคม 2566
รัฐบาลฝรั่งเศสมอบ “โมเดอร์นา Bivalent” ให้ไทยกว่า 1 ล้านโดส สธ. เตรียมกระจายทั่วประเทศ เสริมภูมิคุ้มกันให้ประชาชน
.....
รัฐบาล โดยกระทรวงสาธารณสุขได้รับมอบวัคซีนโมเดอร์นาชนิด “Bivalent” จํานวน 1,000,200 โดส จากรัฐบาลฝรั่งเศส ซึ่งมีนายตีแยรี มาตู เอกอัครราชทูตสาธารณรัฐฝรั่งเศสประจําประเทศไทย และคณะเป็นผู้แทนส่งมอบ
.
ทั้งนี้ ช่วงเวลาที่ผ่านมา รัฐบาลฝรั่งเศสได้สนับสนุนวัคซีนไฟเซอร์ เพื่อป้องกันโรคโควิด-19 มาแล้ว 2 ครั้ง รวม 3.2 ล้านโดส ซึ่งสามารถช่วยเหลือคนไทยและชาวต่างชาติที่อาศัยอยู่ในประเทศได้ในช่วงเวลาที่สําคัญ
.
ข้อมูลล่าสุด ประชาชนไทยได้รับวัคซีนเข็มแรกแล้ว 83 % ของประชากรทั้งหมด และได้รับวัคซีนเข็มที่สอง 78 % สําหรับวัคซีนโมเดอร์นาชนิด “Bivalent” จํานวน 1,000,200 โดสที่ได้รับมอบในครั้งนี้ สธ. จะกระจายไปทั่วประเทศ เพื่อเสริมภูมิคุ้มกันให้กับประชาชน โดยเฉพาะเจ้าหน้าสาธารณสุขด่านหน้า และกลุ่มเสี่ยง 608 ซึ่งจําเป็นต้องฉีดวัคซีนเข็มกระตุ้น
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​กระทรวงเกษตรและสหกรณ์ ร่วมการประชุมคณะกรรมการน้ำตาลทราย ครั้งที่ 3/2566
วันอังคารที่ 14 มีนาคม 2566
​กระทรวงเกษตรและสหกรณ์ ร่วมการประชุมคณะกรรมการน้ําตาลทราย ครั้งที่ 3/2566
ประชุมคณะกรรมการน้ําตาลทราย ครั้งที่ 3/2566
วันอังคารที่ 14 มีนาคม พ.ศ. 2566 เวลา 14.00 น. นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการน้ําตาลทราย ครั้งที่ 3/2566 ในฐานะกรรมการ (ผู้แทนกระทรวงเกษตรและสหกรณ์) ณ ห้องประชุม 1601 ชั้น 16 กรมการค้าต่างประเทศ กระทรวงพาณิชย์ สนามบินน้ํา โดยมี นายรณรงค์ พูลพิพัฒน์ อธิบดีกรมการค้าต่างประเทศ เป็นประธานการประชุมฯ
ที่ประชุมร่วมกันหารือและพิจารณาในประเด็น 1) บริษัท แปซิฟิก ชูการ์ คอร์ปอเรชั่น จํากัด ขอนําเข้าน้ําตาลทราย ตามความตกลงกันค้าสินค้าของอาเซียน (ATIGA) 2) ขอเพิ่มชนิดสินค้าผลิตเพื่อการส่งออกปี 2566 3) การปรับปรุงบัญชีน้ําตาลทรายและประเด็นข้อกฎหมายที่เกี่ยวข้อง และ 4) ประมาณการรายจ่ายโครงการติดตามสถานการณ์อ้อย น้ําตาลทราย อุตสาหกรรมต่อเนื่องการจําหน่ายน้ําตาลทรายภายในประเทศ และการส่งออกน้ําตาลทรายให้กับประเทศคู่ค้า ประจําปี 2567
รัฐบาลไทย-ข่าวทำเนียบรัฐบาล-ครม.อนุมัติให้การทางพิเศษแห่งประเทศไทยดำเนินโครงการทางพิเศษฉลองรัชส่วนต่อขยาย ช่วงจตุโชติ-ถนนลำลูกกา เงินลงทุน 2.4 หมื่นล้าน ใช้งบประมาณรัฐสำหรับเวนคืนที่ดิน
วันอังคารที่ 14 มีนาคม 2566
14/03/2566
ครม.อนุมัติให้การทางพิเศษแห่งประเทศไทยดําเนินโครงการทางพิเศษฉลองรัชส่วนต่อขยาย ช่วงจตุโชติ-ถนนลําลูกกา เงินลงทุน 2.4 หมื่นล้าน ใช้งบประมาณรัฐสําหรับเวนคืนที่ดิน
ครม.อนุมัติให้การทางพิเศษแห่งประเทศไทยดําเนินโครงการทางพิเศษฉลองรัชส่วนต่อขยาย ช่วงจตุโชติ-ถนนลําลูกกา เงินลงทุน 2.4 หมื่นล้าน ใช้งบประมาณรัฐสําหรับเวนคืนที่ดิน ส่วนค่าก่อสร้าง กทพ.ระดมทุนผ่าน TFF และ ออกพันธบัตร
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 14 มี.ค. 66 ได้อนุมัติให้การทางพิเศษแห่งประเทศไทย (กทพ.) ดําเนินโครงการทางพิเศษฉลองรัชส่วนต่อขยาย (ช่วงจตุโชติ-ถนนลําลูกกา) ระยะทาง 16.21 กม. เพื่อรองรับการเดินทางและการขนส่งสินค้าระหว่างพื้นที่ กทม. และจังหวัดใกล้เคียง ช่วยบรรเทาปัญหาจราจรติดขัดบนถนนรังสิต-นครนายก และโครงข่ายถนนโดยรอบ รวมถึงเพิ่มทางเลือกการเดินทางของประชาชนระหว่างจังหวัดปทุมธานีและจังหวัดใกล้เคียงเข้าสู่กรุงเทพฯ ชั้นใน รองรับการขยายตัวของแหล่งชุมชน ที่อยู่อาศัย สถานศึกษาและนันทนาการของภาครัฐทั้งที่เปิดบริการแล้วและอยู่ระหว่างการพัฒนา
โดยโครงการฯ มีมูลค่าการลงทุน 24,060.04 ล้านบาท แยกเป็นค่าจัดกรรมสิทธิที่ดิน 3,726.81 ล้านบาท ส่วนนี้จะใช้จ่ายจากงบประมาณรัฐบาล และค่าก่อสร้างและค่าควบคุมงาน 20,333.23 ล้านบาท กทพ. จะระดมทุนผ่านกองทุนรวมโครงสร้างพื้นฐานเพื่ออนาคตประเทศไทย (Thailand Future Fund : TFF) 14,374 ล้านบาท และออกพันธบัตรในกรอบวงเงิน 5,960 ล้านบาท
น.ส.ไตรศุลี กล่าวว่า โครงการฯ จะเป็นทางยกระดับขนาด 6 ช่องจราจร(ไป-กลับ) ระยะทาง 16.21 กม. มีจุดเริ่มต้นเชื่อมต่อกับทางพิเศษฉลองรัชที่ด่านเก็บค่าผ่านทางพิเศษจตุโชติบริเวณถนนวงแหวนรอบนอกกรุงเทพด้านตะวันออก (ถนนกาญจนาภิเษก) และมุ่งหน้าทางทิศตะวันออกตัดถนนหทัยราษฎร์และถนนนิมิตใหม่ แล้วเลี้ยวขึ้นไปทางทิศตะวันออกเฉียงเหนือ เพื่อเชื่อมต่อถนนลําลูกกา จังหวัดปทุมธานี
การก่อสร้างโครงการจะมีทางแยกต่างระดับ 1 แห่ง และทางขึ้นลง 3 แห่ง ได้แก่ 1)ทางแยกต่างระดับจตุโชติ 2)ทางขึ้นลงจตุโชติ1และหทัยราษฎร์ 1 3)ทางขึ้น-ลง หทัยราษฎร์ 2 และ 4)ทางขึ้น-ลง ถนนลําลูกกา มีด่านเก็บค่าผ่านทาง 3 ด่าน คือ ด่านจตุโชติ ด่านหทัยราษฎร์ และด่านลําลูกกา
น.ส.ไตรศุลี กล่าวว่า กทพ. จะใช้เวลาดําเนินการก่อสร้าง 5 ปี ระหว่าง 2566-70 มีแผนงาน ดังนี้ เดือนมี.ค.- ก.ย. 66 เสนอร่าง พรฎ.เพื่อจัดกรรมสิทธิที่ดิน คัดเลือกผู้ควบคุมงานก่อสร้างและคัดเลือกผู้รับจ้างก่อสร้างโครงการ ระหว่าง ต.ค.66-ก.ย. 68 ดําเนินการจัดกรรมสิทธิ และระหว่าง ก.ย.67-ส.ค. 70 ก่อสร้างโครงการ
สําหรับการดําเนินการจัดกรรมสิทธิ์ที่ดินตามโครงการฯ ที่ใช้งบประมาณ 3,726.81 ล้านบาทนั้น คํานวณตามราคาประเมิน ณ ปี 2564 ประกอบด้วย พื้นที่ที่ได้รับผลกระทบจากการเวนคืน 471 ไร่ 99 ตารางวา อาคารและสิ่งปลูกสร้างที่ได้รับผลกระทบ 134 หลัง
รัฐบาลไทย-ข่าวทำเนียบรัฐบาล-รฟม. ลงพื้นที่ตรวจสอบการดำเนินงานด้านความปลอดภัย การก่อสร้างโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
วันอังคารที่ 14 มีนาคม 2566
รฟม. ลงพื้นที่ตรวจสอบการดําเนินงานด้านความปลอดภัย การก่อสร้างโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
ในช่วงเวลากลางวัน (Day Audit) และกลางคืน (Night Audit)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย สํานักงานความปลอดภัย อาชีวอนามัยและสภาพแวดล้อมในการทํางาน (สปอ.) ลงพื้นที่ตรวจสอบการดําเนินงานด้านความปลอดภัย การก่อสร้างโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) ในช่วงเวลากลางวัน (Day Audit) บริเวณสถานีสําเหร่ สถานีพระประแดง สถานีครุใน รวมถึงติดตามการก่อสร้างปล่องระบายอากาศที่ 5 บริเวณสวนป่าเฉลิมพระเกียรติ เขตคลองสาน และในช่วงเวลากลางคืน (Night Audit) บริเวณสถานีวชิรพยาบาล และสถานีหอสมุดแห่งชาติ โดยการลงพื้นที่ในครั้งนี้ รฟม. ได้ตรวจสอบการติดตั้งแผงผ้าใบแบริเออร์ ไฟส่องสว่าง ไฟสัญญาณเตือน การยึดวัสดุอุปกรณ์และการติดป้ายปิดเบี่ยงจราจร รวมถึงป้ายเตือนต่างๆ ให้อยู่ในความเรียบร้อย มีความมั่นคงแข็งแรง อยู่ในตําแหน่งที่ปลอดภัย และสามารถเห็นได้อย่างชัดเจน เพื่อให้เกิดความปลอดภัยต่อประชาชนมากที่สุด พร้อมทั้งเน้นย้ําให้เจ้าหน้าที่และผู้เกี่ยวข้องทุกคนปฏิบัติตามมาตรฐานความปลอดภัยอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ซึ่งเป็นการเเสดงออกถึงความมุ่งมั่นอย่างเเน่วเเน่ของ รฟม. ในการกํากับดูเเลการก่อสร้างโครงการระบบขนส่งมวลชนในความรับผิดชอบ เพื่อให้บุคลากร ประชาชน ทรัพย์สินสาธารณะ เเละสิ่งเเวดล้อม มีความปลอดภัย อาชีวอนามัยเเละสภาพเเวดล้อมในการทํางานที่ดีป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการฯ และประชาชนผู้สัญจรบนถนนสาธารณะ นอกจากนี้ ยังได้เน้นย้ําให้เจ้าหน้าที่ยังคงปฏิบัติตนตามมาตรการ D-M-H-T-T ซึ่งเป็นแนวทางปฏิบัติที่กระทรวงสาธารณสุขแนะนําอย่างต่อเนื่อง
ทั้งนี้ โครงการรถไฟฟ้าสายสีม่วงฯ มีความก้าวหน้างานโยธา ณ สิ้นเดือนกุมภาพันธ์ 2566 อยู่ที่ร้อยละ 7.73 โดยท่านที่สนใจสามารถสอบถามข้อมูลโครงการฯ ได้ที่ Facebook โครงการรถไฟฟ้าสายสีม่วง ช่วงเตาปูน - ราษฎร์บูรณะ และ Line @mrtpurpleline หรือติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจ การรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
รัฐบาลไทย-ข่าวทำเนียบรัฐบาล-ครม.เห็นชอบขยายเวลาปรับลดอัตราภาษีสรรพสามิตน้ำมันดีเซลลงลิตรละ 5 บาท ถึงวันที่ 20 ก.ค.นี้ ช่วยฟื้นฟูเศรษฐกิจ บรรเทาความเดือดร้อนให้ประชาชนและภาคธุรกิจอย่างต่อเนื่อง
วันอังคารที่ 14 มีนาคม 2566
14/03/2566
ครม.เห็นชอบขยายเวลาปรับลดอัตราภาษีสรรพสามิตน้ํามันดีเซลลงลิตรละ 5 บาท ถึงวันที่ 20 ก.ค.นี้ ช่วยฟื้นฟูเศรษฐกิจ บรรเทาความเดือดร้อนให้ประชาชนและภาคธุรกิจอย่างต่อเนื่อง
ผลการประชุม ครม. เมื่อวันที่ 14 มี.ค.2566 มีมติเห็นชอบขยายระยะเวลาปรับลดอัตราภาษีสรรพสามิตน้ํามันดีเซลลงลิตรละ 5 บาท ออกไปอีก 2 เดือน ตั้งแต่วันที่ 21 พฤษภาคม - 20 กรกฎาคม 2566
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยผลการประชุมคณะรัฐมนตรี เมื่อวันที่ 14 มีนาคม 2566 มีมติเห็นชอบขยายระยะเวลาปรับลดอัตราภาษีสรรพสามิตน้ํามันดีเซลลงลิตรละ 5 บาท ออกไปอีก 2 เดือน ตั้งแต่วันที่ 21 พฤษภาคม - 20 กรกฎาคม 2566 เพื่อไม่ให้ราคาขายปลีกน้ํามันดีเซลเพิ่มสูงขึ้นจนเป็นอุปสรรคต่อการฟื้นฟูเศรษฐกิจของประเทศ และความเป็นอยู่ของประชาชนจากภาระค่าครองชีพที่สูงขึ้นตามสถานการณ์ราคาน้ํามันดิบที่ผันผวน อันเนื่องมาจากวิกฤตความขัดแย้งระหว่างรัสเซียและยูเครน ประกอบกับค่าเงินบาทที่อ่อนค่าลงจนส่งผลกระทบต่อต้นทุนการนําเข้าน้ํามันดิบ
นายเอกนิติ นิติทัณฑ์ประภาศ อธิบดีกรมสรรพสามิต กล่าวเพิ่มเติมว่า กรมสรรพสามิตได้ดําเนินมาตรการทางภาษีเพื่อช่วยบรรเทาความเดือดร้อนให้แก่ประชาชนจากสถานการณ์ราคาพลังงานที่ปรับตัวสูงขึ้นอย่างต่อเนื่อง ผ่านการปรับลดอัตราภาษีน้ํามันและผลิตภัณฑ์น้ํามันหลายประเภทและหลายครั้งมาโดยตลอด โดยเฉพาะอย่างยิ่งน้ํามันดีเซล เนื่องจากถูกใช้เป็นเชื้อเพลิงหลักในทุกภาคส่วนตั้งแต่ต้นน้ําถึงปลายน้ํา ทําให้เป็นต้นทุนในภาคการผลิตสินค้า ไฟฟ้า และภาคการขนส่งในทุกอุตสาหกรรม ซึ่งการปรับลดอัตราภาษีน้ํามันดีเซลลง 5 บาทต่อลิตรนั้น จะมีผลใช้บังคับถึงวันที่ 20 พฤษภาคม 2566 เพื่อเป็นการบรรเทาความเดือดร้อนให้แก่ประชาชนและภาคธุรกิจ รวมถึงเป็นการกระตุ้นและฟื้นฟูเศรษฐกิจของประเทศโดยรวม โดยกรมสรรพสามิตเสนอและครม.มีมติเห็นชอบในการขยายระยะเวลาการปรับลดอัตราภาษีน้ํามันดีเซลลง 5 บาท ต่อลิตร ต่อไปอีก 2 เดือน ตั้งแต่วันที่ 21 พฤษภาคม - 20 กรกฎาคม 2566
การลดอัตราภาษีสรรพสามิตสินค้าน้ํามันและผลิตภัณฑ์น้ํามันในครั้งนี้จะช่วยรักษาระดับราคาขายปลีกน้ํามันดีเซลในประเทศไม่ให้เพิ่มสูงขึ้นอย่างรวดเร็วจนกระทบต่อค่าครองชีพของประชาชนและเป็นอุปสรรคต่อการฟื้นฟูเศรษฐกิจของประเทศ แม้ว่าโดยภาพรวมจะทําให้กรมสรรพสามิตสูญเสียรายได้จากการจัดเก็บภาษีสรรพสามิตสินค้าน้ํามันและผลิตภัณฑ์น้ํามัน ประมาณ 20,000 ล้านบาทก็ตาม ทั้งนี้ เพื่อช่วยให้ภาพรวมในทุกมิติเติบโตได้ ภายใต้ยุทธศาสตร์ของกรมสรรพสามิตในการขับเคลื่อนเศรษฐกิจด้วยภาษีสรรพสามิต มุ่งเน้นสิ่งแวดล้อม สังคม และธรรมาภิบาล เพื่อเดินหน้าประเทศไทยสู่ความยั่งยืน
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร. 02-2415600-18 ต่อ 552302